CELEX: 62019TN0502
Language: el
Date: 2019-07-12 00:00:00
Title: Υπόθεση T-502/19: Προσφυγή της 12ης Ιουλίου 2019 — Corneli κατά ΕΚΤ

16.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/39
            
         
      Προσφυγή της 12ης Ιουλίου 2019 — Corneli κατά ΕΚΤ
      (Υπόθεση T-502/19)
      (2019/C 312/32)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Francesca Corneli (Velletri, Ιταλία) (εκπρόσωποι: M. Condinanzi, L. Boggio και F. Ferraro, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση, κατόπιν διαπίστωσης του παράνομου χαρακτήρα της·
               
            
                  —
               
               
                  να καταδικάσει την καθής στα δικαστικά έξοδα· και
               
            
                  —
               
               
                  να διατάξει, ως μέτρο οργάνωσης της διαδικασίας, την προσκόμιση της προσβαλλόμενης πράξης και της επακόλουθης απόφασης περί παράτασης, στην ολοκληρωμένη μορφή τους, αντιστοίχως.
               
            
         Λόγοι ακυρώσεως και κύρια επιχειρήματα
      
      Η παρούσα προσφυγή στρέφεται κατά της απόφασης του διοικητικού συμβουλίου της Ευρωπαϊκής Κεντρικής Τράπεζας της 1ης Ιανουαρίου 2019, ECB-SSM-2019-ITCAR-11, εκδοθείσας βάσει σχεδίου απόφασης του εποπτικού συμβουλίου κατά το άρθρο 26, παράγραφος 8, του κανονισμού (ΕΕ) 1024/2013 του Συμβουλίου (1), και κατά τα άρθρα 69 octiesdecies, 70 και 98 του νομοθετικού διατάγματος 385 της 1ης Σεπτεμβρίου 1993 (στο εξής: TUB) που μεταφέρουν το άρθρο 29 της οδηγίας 2014/59/ΕΕ του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 9, παράγραφος 2, του κανονισμού (ΕΕ) 1024/2013, σχετικά με την επιλογή των οργάνων διοίκησης και ελέγχου της Banca Carige S.p.A., εδρεύουσας στη Γένοβα, και την αντικατάστασή τους με τρεις έκτακτους επιτρόπους και εποπτικό συμβούλιο αποτελούμενο από τρία μέλη.
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται παραβίαση της αρχής της αναλογικότητας και παράβαση των άρθρων 28 και 29 της οδηγίας 2014/59/ΕΕ (2) και των άρθρων 69 octiesdecies επ. του TUB.
                  
                              —
                           
                           
                              Υποστηρίζεται συναφώς ότι τα μέτρα έγκαιρης παρέμβασης προϋποθέτουν σταδιακή εφαρμογή η οποία εν προκειμένω δεν τηρήθηκε. Ως εκ τούτου, το πλέον παρεμβατικό μέτρο που διατάχθηκε είναι παράνομο και άκυρο.
                           
                        
            
                  2.
               
               
                  Με τον δεύτερο λόγο προβάλλεται ελλιπής αιτιολογία όσον αφορά τις απαιτήσεις αναλογικότητας και σταδιακής εφαρμογής που επιβάλλονται από το συνολικό σύστημα των μέτρων έγκαιρης παρέμβασης.
               
            
                  3.
               
               
                  Με τον τρίτο λόγο προβάλλεται παράβαση του άρθρου 29, τελευταία περίοδος, της οδηγίας 2014/59/ΕΕ και παραβίαση της αρχής της χρηστής διοίκησης που ισχύει όσον αφορά τη δημόσια διοίκηση.
                  
                              —
                           
                           
                              Υποστηρίζεται συναφώς ότι ο διορισμός, ως προσωρινών διαχειριστών, μελών του προηγούμενου διοικητικού συμβουλίου παραβιάζει την υποχρέωση αποφυγής της σύγκρουσης συμφερόντων.
                           
                        
            
                  4.
               
               
                  Με τον τέταρτο λόγο προβάλλεται παράβαση του άρθρου 70 TUB, σχετικά με την κατάχρηση εξουσίας, καθώς και ελλιπής αιτιολογία.
                  
                              —
                           
                           
                              Επισημαίνεται συναφώς ότι το ορισμός έκτακτης διαχείρισης υπό συνθήκες σοβαρών παραβάσεων και παρατυπιών καθιστά το μέτρο αντιφατικό και ασυνεπές.
                           
                        
            
                  5.
               
               
                  Με τον πέμπτο λόγο προβάλλεται παράβαση των κανόνων σχετικά με τα δικαιώματα του μετόχου που προβλέπονται στην οδηγία (ΕΕ) 1132/2017 (3) και στον ιταλικό αστικό κώδικα, κατ’ εφαρμογήν, επίσης, των θεμελιωδών αρχών που κατοχυρώνονται από τον Χάρτη των Θεμελιωδών Δικαιωμάτων της Ευρωπαϊκής Ένωσης, την Ευρωπαϊκή Σύμβαση των Δικαιωμάτων του Ανθρώπου και το ιταλικό σύνταγμα, σχετικά με την προστασία της ιδιοκτησίας, των αποταμιεύσεων και της ιδιωτικής οικονομικής πρωτοβουλίας, καθώς και σχετικά με τον αυτοκαθορισμό των πολιτών στις προσωπικές τους επιλογές.
               
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63)
      
         (2)  Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων (ΕΕ 2014, L 173, σ. 190).
      
         (3)  Οδηγία (ΕΕ) 2017/1132 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με ορισμένες πτυχές του εταιρικού δικαίου (ΕΕ 2017, L 169, σ. 46).